钦定古今图书集成/明伦汇编/氏族典/第024卷 > 冯澥
## 钦定古今图书集成/明伦汇编/氏族典/第024卷 > 冯澥

按《宋史冯澥传》：“澥字长源，普州安岳人。登进士第，历
官入朝，以言事再谪。靖康元年，澥为左谏议大夫。金
人围太原，朝廷命李纲宣抚两河，澥奏罢之。金人要
割三镇，高宗自康邸出使，除澥知枢密院事，充副使，
不果行，寻除尚书左丞。金人犯阙，诏宗室郡王为报
谢使，澥与曹辅以枢密为副，留金营三日，归。诏暂权”
门下侍郎。钦宗诣金营，澥扈从。张邦昌僭位，与澥有
旧，取之归。以澥康邸旧臣，命为奉迎使，为总领迎驾
仪物使。建炎初，除资政殿学士、知潼州府。言者论澥
尝污伪命，夺职，已而复官。绍兴三年，以资政殿学士
致仕，卒。